TV7 JERUUSALEMMA UUDISED
Meie tänased teemad -
Jeruusalemma autorünnakute sari jätkub
Netanyahu lubas toetada kahe riigi lahendust
Iisrael on radikaalse islami piiramisrõngas
Iisraeli politsei tabas suure kuritegeliku organisatsiooni
Palestiina rahvastik kasvab iisraellastest kiiremini
TV7 Jeruusalemma Uudistest - Shalom!
Arutz Sheva teatas uuest autoga tehtud terrorirünnakust.
Kaks Iisraeli naispiiripolitseinikku said viga, kui araablasest autojuht
neile Jeruusalemmas, Õlimäe lähedal otsa sõitis.
Pealtnägijate sõnul rammis terrorist esmalt ohvreid
ja tahtis neist veelkord üle targurdada, kindlustamaks nende surma.
Piiripolitsei tulistas terroristi, kes hukkus saadud haavadesse.
Kümned araabia märatsejad
tahtsid rünnata haavatuid aidanud kiirabipersonali.
Jeruusalemma politseiülema sõnul tegutses piiripolitsei ootustekohaselt,
kui neutraliseeris terroristi, et vältida teiste süütute vigasaamist.
The Times of Israeli teatel
oli terrorist seotud Hamasi sõjalise tiivaga.
See oli viimane juhtum
araabia terroristide autode ja teiste sõidukitega tehtud rünnakutesarjas
Iisraeli tsiviilelanike ja politsei tapmise ja vigastamise eesmärgil.
Nädal varem sai Gush Etzions autorünnakus Iisraeli teismeliste vastu
viga neli õpilast, üks neist tõsiselt.
The Jerusalem Posti teatel
lubas Iisraeli peaminister Netanyahu eelmise kolmapäeval
toetada nn kahe riigi lahendust Iisraeli ja palestiinlaste konfliktile.
Rahvusvaheline kogukond on kahelnud
Netanyahu toetuses kahe riigi lahendusele,
eriti kuna ta tegi valimiste eel vastupidise avalduse.
Netanyahu ütles, et Palestiina riigi sünd tema ametiajal
on võimatu Lähis-Ida julgeolekuolukorra tõttu.
Netanyahu ütles enne kohtumist
Lähis-Ida külastanud EL välispoliitikajuhi Mogheriniga,
et ei toeta ühe riigi lahendust, kuna ei usu, et see midagi lahendaks.
Netanyahu sõnul toetab ta nägemust "kaks riiki kahele rahvale"
ehk demilitariseeritud Palestiina riiki, mis tunnustab juudiriiki.
Netanyahu lootis arutada Mogheriniga,
kuidas edendada seda nägemust tõhusalt, turvaliselt
ja vastutustundlikult.
Mogherini ütles enne Lähis-Ida visiiti, et EL on valmis suuremaks rolliks
mullu aprillis katkenud USA juhitud rahuprotsessi
taaskäivitamisel.
Netanyahu kinnitas, et on valmis konflikti lahendama.
Ka palestiinlaste juhtkond kinnitas Mogherinile,
et on rahuprotsessile pühendunud.
Arutz Sheva kajastas peaminister Netanyahu kõnet
uue valitsuse ministrite traditsioonilisel ühispildistamisel
president Rivliniga eelmisel nädalal.
Netanyahu sõnul on Iisraeli 34. valitsuse esimene väljakutse
tagada kasvavatest ohtudest ümbritsetud Iisraeli julgeolek,
eelkõige radikaalse islami valguses.
Netanyahu sõnul tulvab kõigil Iisraeli piiridel
eri vormides pea kõikide islamiradikaalide rühmitusi,
keda juhivad nii Iraan kui teised radikaalsed elemendid.
Samal ajal jätkab Iraan oma tuumarelvapürgimusi.
Netanyahu sõnul teavad kõik Iisraeli vaenlased,
et Iisraelil on ohtude suhtes omad piirid.
Seni on Iisraelil õnnestunud vältida
regioonis möllavat segadust ja julmusi.
Netanyahu sõnul jätkab uus valitsus Iisraeli julgeoleku valvamist,
kuid ta rõhutas, et Iisrael on pidanud sõlmima
regionaalse ebastabiilsuse tõttu uusi liitlussuhteid.
Iisrael on tõhustanud koostööd Iraani ohu vastu
eelkõige Pärsia lahe sunniitlike araabiamaadega,
ja kindlustanud suhteid Egiptuse ja Jordaaniaga
seoses nende stabiilsust ähvardava islamiterroristide tekitatud ohuga.
Piirkondlikud ohud kujutavad endast Netanyahu sõnul ka võimalust.
Paljudel Iisraeli naaberriikidel on Iisraeliga ühiseid huve.
Nad näevad samu ohte
ja näevad Iisraeli keskset rolli nende tõrjumisel.
Netanyahu sõnul teeb Iisrael kõik,
et antud koostöö edendaks rahu ja stabiilsust,
ja oleks pürgimuseks jõuda palestiinlastega
vastutustundliku poliitilise lahenduseni,
mis kindlustaks Iisraeli kesksed huvid.
USAga tahab Iisrael Netanyahu sõnul hoida lähedasi suhteid,
hoolimata pingetest eelmise valitsuse ja Valge Maja vahel.
Kodurindel lubas Netanyahu
hakata tegelema elukalliduskriisiga.
Israel Hayomi teatel korraldas Iisraeli Politsei eelmisel esmaspäeval
massiivse rünnaku organiseeritud kuritegevuse vastu.
Politsei vahistas Kesk-Iisraelis
50 suurde kuritegelikku ühendusse kuulunud isikut
ja konfiskeeris erinevaid varasid.
Juurdlus on osaliselt salastatud, selles osaleb politsei kriminaalüksus,
luureüksus, Tel Avivi Keskpolitsei üksus
ja rahvusvahelise kuritegevuse üksus.
Arvukate politseijõududega tehti reide
kümnete kahtlusaluste ja huvipakkuvate isikute kodudes.
Mõned neist on tuntud allilmategelased.
Politsei konfiskeeris muuhulgas ka arvuteid, dokumente, sularaha,
autosid ja pangaarveid.
Kogutud andmete põhjal seostatakse kahtlusaluseid
üle 30 lahendamata juhtumiga viimase kümne aasta vältel.
Kahtlusalustele esitatakse süüdistused mõrvas, mõrvakatses,
julmas peksmises, uimastite ja relvade salakaubaveos
ja rahapesus.
Üks juhtumeist on aastast 2003, kui Tel Avivis hukkus
allilma rivaalitsevate jõukude vahelise võitluse käigus
nurjunud salamõrvakatses kolm ja viga sai 19 inimest.
Organisatsioonid on levinud ulatuslikult teistesse riikidesse.
Politsei teatel vahistati eelmisel esmaspäeval
kolm tähtsaimat allilmategelast.
Üks politseiametnik ütles, et kuigi vahistamised vaid haavasid
üht suuremat Iisraelis tegutsevat kuritegelikku organisatsiooni,
raputas see siiski allmaailma.
Israel Today teatab Palestiina Statistikaameti andmetest,
mis avaldati mai keskel
palestiinlaste igaaastase Nakbapäeva auks.
Nakbapäeval meenutatakse "suurt õnnetust"
ehk Iisraeli iseseisvumist 14. mail, 1948.
Mainitud statistika järgi elab Vahemere ja Jordani jõe vahel
ca 6 miljonit palestiinlast
ehk 100 000 vähem kui piirkonnas elavaid juute.
Paljud Iisraeli-eksperdid on hoiatanud
palestiinlaste kiire rahvastikukasvu eest
võrreldes juutidega.
Mõnede meelest on mainitud demograafiline oht müüt,
mis johtub usaldusest PO toodetud statistikasse.
Palestiina juhtkonna sõnul
kasvab Palestiina araablaste arv 2020. aastaks miljoni võrra.
Nii palestiinlased kui iisraellased
peavad teineteise rahvaarvu kasvu ohuks.
Seeepärast on palestiinlased vastu
juudi rahvastikku oluliselt kasvatanud juutide Iisraeli kolimisele.
Paljud Palestiina poliitikud tahavad seda juutide eeskuju kopeerida
ja tuua välismaalt riiki võimalikult palju palestiinlasi,
kui õnnestub luua palestiinlaste iseseisev riik.
Aastate eest ütles Gazas baseeruv Hamasi juht Ismail Haniyeh,
et rahvas on pühendunud demograafilisele sõjale juutide vastu.
Haniyeh oli kindel, et saavutavad sionistide üle võidu.
Need olid meie tänased uudised. Shalom ja kohtumiseni!
Tõlge: Monika Jaaguri